sasicodes/solvari-1 huggingface dataset:
ஆனால் ஆயிரம் ஆண்டுகளுக்கு முன்னால் வாழ்ந்த ஒரு பெருவேந்தர் அந்த இரண்டையும் மிக இயல்பாகத் தாம் போற்றி வாழ்ந்ததைக் கல்வெட்டாக்கிக் காட்டியிருப்பது மெய்சிலிர்க்க வைக்கும் உண்மையாகும்.
ஆனால் குடுத்தார் குடுத்தனவும் என்ற இராஜராஜரின் ஆணைவரி மன்னரோடு மக்களை ஒக்க நிறுத்தி அந்தச் சமுதாய ஏந்தலின் சமதர்மம் காட்டுகிறது.
கலைப் படைப்புகளைக் காலப் படைப்புகளாய் உருவாக்கித் தந்த இராஜசிம்மரையும் வென்றுவிட்ட கலைப் பெருமையை இராஜராஜர் பெற்றதற்குக் காரணமே இந்த இராஜராஜீசுவரம்தான்.
அவற்றைப் பார்வையிலிருந்து அகற்றி இந்த வளாகத்தை ஒருமுறை நினைத்துப் பார்த்தால் அப்போது விளங்கும் இராஜராஜீசுவரத்தின் சிறப்பும் பெருமையும்.
ஈடு இணையற்ற அதன் கம்பீரமும் தனித்ததொரு எழுச்சியாய்ப் பெருவெளியின் நடுவே விண் தொட உயர்ந்த இந்த விமானம் இராஜராஜரின் காலக்கனவு.
எப்படிச்செய்தால் எதைச்செய்தால் பொருத்தமாக அமையுமோ அப்படி அதை முறை பிறழாது நன்கு திட்டமிட்டுச் செய்ததாலேயே இராஜராஜீசுவரம் முழுமையடையாத போதும் இந்த நாட்டின் முத்தாய்ப்பான கலைச்சின்னமாக மகிழ்ந்து கொண்டாடப்படுகிறது.
நக்கீர தேவரின் திருக்கண்ணப்ப தேவர் திருமறம் சேரமான் பெருமாளின் ஆதியுலா பாரத வெண்பா சுந்தரரின் திருநொடித்தான் மலை திருப்பதிகம் என இந்த இலக்கிய வரிசை மகத்தானது.
பத்தாம் நூற்றாண்டின் வரலாறு பேசும் இந்த ஓவியங்கள் இராஜராஜரின் இலக்கிய ஈடுபாட்டை சமய உணர்வை உள்ளத்தின் எழுச்சிகளைத் தெள்ளத் தெளிவாய் வெளிப்படுத்துகின்றன.
இவை போல் விரிவான கல்வெட்டுகளை வரலாற்றுக்குப் பயன் தரும் பல தகவல்களை வழங்கும் கல்வெட்டுகளைத் தமிழகத்தின் வேறெந்தத் திருக்கோயிலும் இத்தனை எண்ணிக்கையில் இத்தனை நீளமாய்ப் பார்ப்பது இயலாது.
அளப்பரிய தம் பண்புள்ளத்தாலும் முயன்று முனைந்து உருவாக்கிய தேவாலயங்களின் சக்கரவர்த்தியான இராஜராஜீசுவரத்தாலும் வரலாற்றை வழங்கி நிற்கும் இக்கோயில் கல்வெட்டுகளாலும் காலத்தை வென்று நிற்கும் இராஜராஜரின் மெய்ப்புகழே அவரது வெற்றிச் சாதனை.
இடைக்காலத்தில் நுழைக்கப்பட்ட கல்வெட்டுகள் கண்காட்டாத பிரகதீசுவரம் என்ற தேவையற்ற பெயரை அகற்றி இராஜராஜர் வைத்த பெயராலேயே இக்கோயிலை இராஜராஜீசுவரம் என்றழைப்பது முதற்கடமையாகும்.
சதயத் திருநாள் கொண்டாடுவதை விட இராஜராஜருக்கு நாம் செய்யக்கூடிய பெருந்தொண்டு அவர் கட்டிய இந்த ஒப்பற்ற கலைப் பேழையின் கட்டட அதிசயத்தின் சுற்று வளாகத்தைத் தூய்மையாக வைத்துக் கொள்வதுதான்.
உடல் உறுப்புகள் ஒவ்வொன்றாலும் மனிதன் எப்படிச் செம்மையுறமுடியும் என்பதையும் அவ்வுறுப்புகளை அவன் பெற்றதன் பயன் யாதென்பதையும் உணர்த்தும் இந்தப் பதிகம் அறிவியல் அடிப்படையில் அமைந்தது மட்டுமன்று.
ஒருபானைச் சோற்றுக்கு ஒருசோறு பதமாகக் கண்காள் காண்மின்களோ கடல் நஞ்சுண்ட கண்டன் தன்னை எண்டோள் வீசி நின்றாடும் பிரான் தன்னைக் கண்காள் காண்மின்களோ என்று கண்களின் பணிக்கு அப்பர் காட்டியுள்ள நெறி நோக்கலாம்.
பிறர் வாழத் தம்மைத் தரும் அந்தத் தவநோக்கம் நம்மில் தியாக விதைகளை விதைக்க வேண்டுமென்றே அழிந்துகொண்டிருக்கும் மனிதநேயம் மலரவேண்டுமென்றே வளரவேண்டுமென்றே கடல் நஞ்சுண்ட கண்டம் உடையானைப் பார்க்கச் சொன்னார்.
அப்பர் ஓரடியில் கூறியதைத் தம் காலத்தில் வலியுறுத்த வள்ளுவர் சில அதிகாரங்களையே படைக்க வேண்டியிருந்தது என்பதை இங்குக் கருதிப் பார்க்கலாம்.
சோம்பிச் சுயநலத்தில் மூழ்கியிருந்த குடும்பிகளைத் தட்டியெழுப்பி இறைப்பின்புலத்தில் அவர்களைச் சமுதாய உணர்வுடையவர்களாக மாற்ற அப்பர் மேற்கொண்ட முயற்சியே திருவங்கமாலை.
தேர்ந்தெடுத்த நெறிகளை மிகுந்த சிந்தனைக்குப்பின் ஒவ்வொருவரும் தத்தம் உடலும் உள்ளமும் வலுப்பட வாழவேண்டுமென்பதற்காகவே அறிவியல் அடிப்படையில் அப்பர் தொகுத்தளித்தார்.
பெருக்குதல் மெழுகுதல் மலர்த் தொடுத்தல் விளக்கேற்றுதல் பாடுதல் இவ்வைந்தும் அப்பர் காட்டிய இரண்டாம் வழியின் ஐந்து எளிய கூறுகள்.
தனக்குவமை இல்லாதான் தாள்சேர்ந்தார்க்கு அல்லால் மனக்கவலை மாற்றலரிது என்று வள்ளுவர் கோடிட்டுக் காட்டியதை அப்பர் எளிதாக்கினார்.
அந்தத் தாள் எங்ஙனம் அடைதற்கேதுவாகும் என்பதை நாவுக்கரசர் கூறியிருப்பது போல் அறிவியல் பின்புலத்தோடு வேறு எந்த அடியவரும் கூறவில்லை என்பதையும் இங்கு அழுந்தப் பதிய வைக்கவேண்டும்.
பூத்துக்குலுங்கும் மலர்ச்செடிகளைப் பார்க்கும்போது ஏற்படும் எண்ணவிரிவு அந்த மலர்களைப் பறிக்கும்போது ஏற்படும் இணையற்ற பயிற்சி நாரை நீரால் அவ்வப்போது நனைக்கும்போது விரல்நுனிகள் நீர்ப்பட்டுப் பெறும் புத்துணர்ச்சி இவை அனைத்தையும் விட இவற்றை யாருக்காகச் செய்கிறோம் என்ற நினைவு தரும் உள்ளச் சிலிர்ப்பு மிக முக்கியமானது.
நித்தலும் எம்பிரானுடைய கோயில் புக்குப் புலர்வதன் முன் அலகிட்டு மெழுக்குமிட்டுப் பூமாலை புனைந்து ஏத்தி புகழ்ந்து பாடி தலையாரக் கும்பிட்டுக் கூத்துமாடி சங்கரா சய போற்றி போற்றி என்று மகிழச் சொன்ன நாவுக்கரசர் இந்த வழிகாட்டலில் புதிதாகச் சேர்ப்பவை இரண்டு.
கருக்கலின் தூய உயிர்வளி மண்டலம் உடலுக்கு நன்மை செய்யுமென்பதை அப்பர் அறிந்திருந்தாரோ என்றெண்ணுமாறு புலர்வதன் முன் என்ற வழிகாட்டல் அமைந்துள்ளது.
இருவிரல் அகலத்து இரண்டிரண்டு நறும்பூ இட்டுத் தொடுத்து இருமுழ நீளத்தனவாய் ஒருவடம் என நாளும் பதினைந்து வடம் மலர்மாலை அமைத்திட்ட மக்களும் இருந்தனர்.
சோம்பிக் கிடந்தவர்களை விலகிப் போனவர்களை விட்டேற்றிகளாய் இருந்தவர்களை விரும்பி அழைத்து விடாது துரத்தியழைத்து வைதும் அழைத்து அவர்கள் வாழவும் வழிப்படவும் அதன்வழித் தமிழ்நாட்டுத் திருக்கோயில்கள் தழைக்கவும் தளமிட்ட அப்பர் பெருமான் தொடக்கத்தில் ஒரு சாதாரண மனிதர்.
கனியிருக்கக் காய் கவர்ந்த கள்வனானேன் முயல்விட்டுக் காக்கைப்பின் போயிருந்தேன் ஏதன் போர்க்கு ஆதனாய் அகப்பட்டேன் என்றெல்லாம் குமைந்தார்.
மன்னுளே திரியும்போது வருவன பலவும் குற்றம் எனத் தன்னிலை விளக்கி என்செய்கேன் எந்தை பெம்மான் வாழ்வதேல் அரிது போலும் வைகலும் ஐவர் வந்து ஆழ்குழிப் படுக்க ஆற்றேன் என இயலாமை தெரிவித்து நாயேன் உன்னை எங்குற்றாய் என்ற போதா இங்குற்றேன் என் கண்டாயே என்று இறைவன் இருக்குமிடம் தேடி ஆட்டுவித்தால் ஆரொருவர் ஆடாதாரே என்று தம்மை நெறிப்படுத்த வேண்டி கோவாய் முடுகி அடுதிறல் கூற்றம் குமைப்பதன் முன் பூவார் அடிச்சுவடு என்மேல் பொறித்துவை எனச் சத்திமுற்றத்தில் இறைஞ்சி நெஞ்சம் உமக்கே இடமாக வைத்தேன் நினையாது ஒருபோதும் இருந்தறியேன் என அறிவிப்புச் செய்து அலமந்து காத்திருந்த அப்பர் அநுபவத் தழும்புகளால் அடியோடு மாறிப்போகிறார்.
என்று ஏங்கித் திருக்கோயில் கதவுகளைத் திறக்கப் பாடிய பெருந்தகை தேடிக் கண்டுகொண்டேன் தேடித் தேடவொண்ணாத் தேவனை என்னுள்ளே தேடிக் கண்டுகொண்டேன் என்ற மகிழ்ந்து பூரிக்குமளவு கடுக்க நடந்த கால்களும் பரவித் தேடிய விழிகளும் பார்க்கத் தவித்த நெஞ்சும் இறைவனை உருக்கி அப்பர் நெஞ்சுள் அவரை அமரவைத்தன.
அதையுணர்ந்தமையால்தான் காண்டலே கருத்தாய் நினைத்திருந்தேன் மனம் புகுந்தாய் என்று களிகொண்டு கூறவும் அந்தக் களிப்பின் முத்தாய்ப்பாய்த் தொண்டலால் துணையுமில்லை கலந்தபின் பிரிவதில்லை என்று இறைவனைப் பெறும் வழியை உறுதியிட்டு உரைக்கவும் அப்பரால் முடிந்தது.
இறைவன் உள்ளிருந்ததால் அவரை உறவாக உணர்ந்ததால் அவர் தமர் நாம் அதனால் அஞ்சுவது யாதொன்றுமில்லை அஞ்ச வருவதுமில்லை என்று துணிவொடு தளைகளாய்த் தைப்பன எவை நோக்கியும் அப்பரால் முழங்க முடிந்தது.
திருவையாற்றில் கண்டறியாதன எல்லாம் கண்ட நிலையில் கண் பனிக்கும் கைகூப்பும் கண்மூன்றுடைய நண்பனுக்கு என்னை நான் கொடுப்பேன் என்று உருகவும் வைத்தது.
தலைவன் தலைப்பட்ட அந்த உள்ளம் தான் உற்ற அந்த நிலையை வழிதேடி அலைவார்க்கெல்லாம் சொல்லுமாறு போல உயிராவணமிருந்து உற்றுநோக்கி உள்ளக்கிழியின் உருவெழுதி உயிர் ஆவணம் செய்திட்டு உன் கைத் தந்தால் என்று பாடும்போது நினைத்ததைப் பெற எத்தனை பக்குவம் எதிர்பார்க்கப்படுகிறதென்பதை அங்கைக் கனியாய் அறிந்து கொள்ளமுடிகிறது.
கூற்றாயினவாறு விலக்கலீர் என்று வேண்டி வைத்த முதலடியும் பயண முத்தாய்ப்பில் உணரப்படுவாரொடு ஒட்டி வாழ்தி என்று இறைவனுக்கே உத்தரவிடும் உயர்நிலையும் இவற்றிற்கு இடைப்பட்ட அப்பரின் பயணப்பாடுகளும் அவற்றால் விளைந்த உளநிலை மாற்றங்களும் அவரைப் பத்திமையுலகின் அரிய மனிதராய்ப் படம்பிடிக்கின்றன.
சொற்களை வீணாக்காத தட்டச்சுச் செய்யப்பட்டு உறையில் இடப்பட்ட அக்கடிதம் என் வீட்டின் முன் கதவுக்குக் கீழேயுள்ள சிறுசந்து வழியே வீட்டினுள் தள்ளப்பட்டிருந்தது.
இந்திய உள்நாட்டுப் பாதுகாப்புக்கு மிகப் பெரிய அச்சுறுத்தலாக இருப்பவர்களுடனான என் சந்திப்பு அக்கடிதத்தில் உறுதிசெய்யப்பட்டிருந்தது.
இந்திராவதி ஆற்றின் மறுகரையில் மாவோவினர் களின் கட்டுப்பாட்டுக்கு உட்பட்ட பகுதியைக் காவல் துறை பாக்கிசுத்தான் என்றே குறிப்பிடுகிறது.
காடுகளில் உள்ள அழகிய சிற்றூர்களில் கான்கிரீட்டால் கட்டப்பட்டிருந்த பள்ளிக்கட்டடங்கள் வெடிவைத்துத் தகர்க்கப்பட்டுக் குப்பைக்கூளங்களைப் போலக் காட்சி யளிக்கின்றன.
இந்தக் காட்டினூடே துணிந்து செல்லும் நான்குதட நெடுஞ்சாலை ஆவியின் நேர் எதிரானதொன்று இன்னும் இங்கு என்னென்ன நடக்கப்போகின்றனவோ அவற்றை முன் கூட்டியே எடுத்துக் காட்டும் கருவியாக அந்தச் சாலை இருக்கக்கூடும்.
இந்தக் காட்டினுள் மோதிக்கொள்ளும் இரு தரப் பினரும் அநேகமாக எந்தக் கோணத்தில் பார்த்தாலுமே ஒருவரிலிருந்து மற்றவர் மிகவும் வேறுபட்டவர்.
வல்லரசாகத் தன்னைப் பாவிக்கும் அரசின் அகம்பாவம் பண வலு நவீன படைக்கலங்கள் ஊடகங்கள் ஆகிய வற்றின் துணையுள்ள மிகப்பெரும் எண்ணிக்கையிலான படையினர் ஒரு பக்கம்.
மிகவும் கவனமாக ஒழுங்கு படுத்தப்பட்டுள்ளவர்களும் தம் நோக்கை அடைவதில் பேரார்வம் கொண்டவர்களும் வன்முறை மிக்க படைக் கலப் புரட்சியில் தோய்ந்தவர்களுமான மாவோவின கெரில்லாப் படையினரின் துணை பெற்ற வழக்கமான படைக்கலங்களை ஏந்திய சாதாரண சிற்றூர்ப்புற மக்கள் மறுபுறம்.
ஒவ்வொரு போரிலும் அப்போதைய மாவோவினர் தோற்கடிக்கப் பட்டது போல ஏன் உலகில் இல்லாது ஒழிக்கப்பட்டு விட்டதுபோலவே தோன்றிற்று.
இப்போது அவர்கள் நடத்தும் ஊடறுப்புப் போர் சத்தீசுகட் சார்க்கன்ட் ஒரிசா மேற்கு வங்கம் ஆகிய மாநிலங்களில் தாதுக்களும் பிற இயற்கை வளங்களும் நிறைந்த காடுகளில் பரவியுள்ளது.
பல இலக்கம் எண்ணிக்கையிலுள்ள பழங்குடி மக்களின் தாயகமான இந்தக் காட்டுப்பகுதி முதலாளித்துவப் பெருநிறுவனங்கள் கைப்பற்றத் துடிக்கும் கனவு நிலம்.
தேர்தல்கள் ஒரு புரட்டு என்றும் நாடாளுமன்றம் பன்றித்தொழுவத்தையொத்தது என்றும் அதனால் இந்திய அரசை வீழ்த்துவதே தம் நோக்கம் என்றும் மாவோவினர் கருதுகின்றனர்.
இந்தக் காடுகளில் நடக்கும் போர் அத்தகைய மாவோவினருக்கும் இந்திய அரசுக்கும் இடையிலானது என்று எளிமைப்படுத்துவது பரந்த மனப்பான்மையாளர் என்று தம்மைக் கருதிக்கொள் வோருடைய மனச்சான்றுக்கு நிம்மதியளிக்கும்.
இந்தியாவின் நடுப்பகுதியில் வாழும் பழங்குடி மக்கள் மாவோ காலத்திற்குப் பல நூற்றாண்டுகளுக்கு முன்பிருந்தே ஆதிக்க வர்க்கத்தினரை எதிர்த்துவந்துள்ளனர் என்பதை மறந்துவிடுவது அந்தப் பரந்த மனப்பான்மையாளர்களுக்கு வசதியாகத்தான் இருக்கும்.
அந்தப் பழங்குடிகள் அப்படித் தொடர்ந்து போரிடாமல் இருந்திருப்பின் அவர் களுடைய இனமே இல்லாது ஒழிக்கப்பட்டிருக்கும் என்பது வெளிப்படையான உண்மை.
கோ ஒரேயோன் கோல் சந்தால் முன்டா கோன்டு ஆகிய இனங்களைச் சேர்ந்த பழங்குடி மக்கள் ஆங்கிலேயர்கள் பெரு நில உடைமையாளர்கள் கந்துவட்டிக்காரர்கள் முதலி யோரைத் தொடர்ந்து எதிர்த்துவந்துள்ளனர்.
இந்தியா ஆங்கிலேயரிடமிருந்து விடுதலை பெற்ற பிறகு மேற்கு வங்கத்தில் நக்சல்பாரி என்னும் சிற்றூரில் நடந்த முதல் மாவோவினப் புரட்சியின் இதயமாகத் திகழ்ந்தவர்கள் பழங்குடி மக்களே.
இந்தத் தொடர்ப் போராட்டங்களால் போர்க்குணம் மிக்கவர்களாக உள்ள அந்தப் பழங்குடி மக்களை இந்திய அரசு திட்டமிட்டே தனிமைப்படுத்தித் தாழ்த்தி வைத் துள்ளது.
ஏனெனில் ஆங்கிலேயர் ஆட்சியில் இருந்த அரசுக் கொள்கைகளைத் தொடர்ந்து பழங்குடி மக்களின் தாயகப்பகுதிகளுக்குத் தன்னையே உரிமை யாளராக ஆக்கிக்கொண்டது இந்திய அரசு.
அரசியல் சட்டத்தை இந்திய அரசு ஏற்றுக்கொண்ட ஒரே இரவில் பழங்குடி மக்கள் தம் தாயகப் பகுதியிலேயே வந்தேறிகளாக ஆக்கப்பட்டுவிட்டனர்.
தேர்தல்களில் வாக்களிக்கும் உரிமையை மட்டும் அவர் களுக்குத் தந்துவிட்டு அவர்களுடைய வாழ்வுரிமையையும் மேன்மையையும் பறித்துக் கொண்டது இந்திய அரசு.
இப்படி மாய்மாலத்தால் அவர்களுடைய வாழ் வாதாரங்களைப் பறித்துக்கொண்டு அவர்களை ஏழ்மைப் படுகுழியில் தள்ளிய அரசு அத்துடன் ஓயவில்லை.
புதிய அணை கட்டுதல் நீர்ப் பாசனத் திட்டம் அமைத்தல் சுரங்கம் தோண்டுதல் என எப்போதெல்லாம் பெருமளவிலான மக்களை அவர் களுடைய வாழிடத்திலிருந்து அப்புறப்படுத்த வேண்டி யிருந்ததோ அப்போதெல்லாம் பழங்குடிகளைத் தற்கால மக்களைப் போலாக்குதல் அல்லது நவீன வளர்ச்சியில் அவர்களுக்கும் பங்களித்தல் என்பது போன்ற சொல் லாடல்களை இந்திய அரசு பயன்படுத்திற்று.
அமைச்சராவதற்கு முன்னர் சுரங்கத் தொழிலில் ஆதிக்கம் செலுத்தும் பெருநிறுவனங்களின் சார்பில் வாதாடும் வழக்குரைஞராக அவர் பணிபுரிந்தார்.
கடந்த சுமார் ஐந்து ஆண்டுகளில் சத்தீசுகட் சார்க்கன்ட் ஒரிசா மேற்கு வங்கம் ஆகிய மாநிலங்களின் அரசுகள் பெருந்தொழில் நிறுவனங்களுடன் நூற்றுக் கணக்கான புரிந்துணர்வு ஒப்பந்தங்களில் கையெழுத் திட்டுள்ளன.
எஃகு உருக்காலைகள் இரும்புத் தொழிற் சாலைகள் மின் உற்பத்தி நிலையங்கள் அலுமினியச் சுத்திகரிப்பு ஆலைகள் அணைகள் சுரங்கங்கள் முதலிய வற்றை நிறுவுதல் தொடர்பானவை இவ்வொப்பந்தங்கள்.
தன்னை மக்கள்நாயக நாடாகக் கூறிக்கொள்ளும் ஒரு நாட்டின் அரசு தன் எல்லைக்குள்ளாகவே வெளிப் படையாகப் போர் தொடுக்கையில் அந்தப் போர் எத்தகையதாக இருக்கும்?
காலாவதியாகிப்போன கொள்கைகளைப் பழங்குடி மக்கள்மீது திணித்து வெற்றிவாய்ப்பே இல்லாத புரட்சியைச் செய்யுமாறு அவர்களைத் தூண்டும் வன்முறையாளர்களாகவும் உலக இயல்புமறுப்புச் சித்தாந்திகளாகவும் உள்ளவர்களா அவர்கள்?
இந்த நாட்டிற்குத் தேவை ஒரு புரட்சி என்று நான் நினைக்கிறேன் அம்மாக்களுக்கே உரிய விநோதமான உள்ளுணர்வினால் நேரும் தொனியில் அவர் சொன்னார்.
மாவோவினரின் தலைமையை இல்லாதொழிக்கும் நோக்கில் இந்தியக் காவல்துறை அதிகாரிகளில் முதல் தரமான முப்பது பேருக்கு குறிவைத்துக் கொல்லும் பயிற்சியை இசுரேல் நாட்டின் உளவுத் துறையான மொசாட் அளித்துவருதாக இணைய தளத்தில் உள்ள ஒரு கட்டுரை தெரிவிக்கிறது.
செறிவூட்டப்பட்ட ஒளிக்கற்றைத் தொழில் நுட்பத்தில் இயங்கும் இடைவெளிகாண் கருவிகள் உடல் சூட்டினைக் கொண்டு பதுங்கியிருக்கும் மனிதர்களைக் காண உதவும் கருவிகள் ஆளில்லாது தானியங்கி மூலம் பறக்கும் வானூர்திகள் முதலியன இவற்றில் அடங்கும்.
இதுபோன்ற மேலோட்டமான அப்பாவித்தனமாகத் தெரியும் வழிகள் மூலம் இன அழிப்பைக் குறிக்கும் சொல்லாடல்கள் நம் அன்றாடப் பேச்சுவழக்கில் நுழைந்து விட்டன.
நெடுஞ்சாலையை மாவோவினரிடமிருந்து காப்பதற்காக அதன் இரண்டு பக்கங்களிலும் உள்ள காடுகளில் சாலையை ஒட்டிய பகுதிகளைப் படையினர்தம் கட்டுப்பாட்டிற்குள் கொண்டுவந்துள்ளனர்.
அப்பகுதி களைத் தாண்டிய காட்டுப்பகுதிகளில் குண்டர்கள் அவர்களுடைய உடன்பிறப்புகள் தோழர்கள் ஆகியோரின் ஆட்சி தான் நடக்கிறது.
வேதாந்தா நிறுவனம் நடத்தும் புற்றுநோய் மருத்துவமனை குறித்த மிகப்பெரும் விளம்பரப் பலகை ராய்ப்பூரின் புறநகர்ப் பகுதியில் வைக்கப்பட்டுள்ளது.
இப்படிப்பட்ட நுணுக்கமான அப்பாவித்தனமாகத் தெரியும் வழிகளைப் பயன்படுத்திப் பெரும் சுரங்க நிறுவனங்கள் நம் மனங்களில் இடம் பிடிக்கின்றன.
இத்தகைய செயல்கள் மூலம் சுரங்க நிறுவனங்கள் பழம் பெரும் நடிகரும் முன்னாள் ஆந்திர முதல்வருமான என்.டி.ராமராவ் அவர்களைப்போல இயங்குகின்றன.
தேர்தல் வெற்றிகள் அரசாங்கங்கள் நீதியரசர்கள் செய்தித்தாள்கள் தொலைக் காட்சி நிலையங்கள் முதலிய ஊடக நிறுவனங்கள் தொண்டு நிறுவனங்கள் நிதியுதவி தரும் நிறுவனங்கள் ஆகியவற்றை விலைக்கு வாங்குவதற்குப் போதுமான பணம் இதில் உள்ளது.
நிறுவனத்தின் புற்றுநோய் மருத்துவமனை ஒன்றிருக் கையில் அப்பகுதியில் எங்காவது மட்டமாக்கப்பட்ட பாக்சைட் மலை ஒன்று இருந்தே தீரும் என்று சந்தேகிக்கும் அளவுக்கு என்னுடைய மூளை கோணலடைந்துள்ளது.
ஊழலில் திளைக்கும் போனாம்போக்கிக் காவலர்களைக் காட்டுப் போர் முறைகளில் பயிற்சி பெற்ற வீரர்களாக்கும் பணியில் அக்கல்லூரி ஈடுபட்டுள்ளது.
ஓடுதல் புழுப்போல நெளிந்து நகர்தல் உலங்கு வானூர்திகள் பறக்கையில் அவற்றில் இருந்து வெளியேயும் வெளி யிலிருந்து அவற்றினுள்ளேயும் குதித்தல் குதிரை ஓட்டம் இது எதற்கு?
பேராயக் கட்சியின் இளைஞர் அணிக்கு ராகுல் காந்தி ஆள் சேர்க்கும் விளம்பரத் தட்டிகளைத் தவிர சக்தால்பூர் நகரமே உறங்கிவிட்டது.
ஊடகத் துறையினருடன் இயங்கும் அவருடைய மேலாளர்கள் இது குறித்து அஞ்சத்தக்கதும் அரசு உதவி பெறுவதுமான சல்வா சூடும் படை இங்கு இயங்குகிறது.
பெண்களை வன்புணர்ச்சி செய்தல் மக்களைக் கொல்லுதல் ஊர்களைத் தீயிட்டு எரித்தல் பல இலக்கக்கணக்கான மக்களை அவர்களுடைய வீடுகளில் இருந்து துரத்துதல் முதலிய கொடுஞ்செயல்களில் அப்படையினர் ஈடுபடு கின்றனர்.
பேராயக் கட்சிச் சட்டமன்ற உறுப்பினர் மகேந்திர கர்மா அப்படையின் தலைவராக விளங்குவதை ராகுல் காந்தியைச் சுற்றிலும் பின்னப்பட்டுள்ள மாயத் தோற்றத்தில் நாம் காணமுடியாது.
மாவோவினரைச் சந்திப்பதற்கு எனக்குத் தரப்பட்ட நான்கு நேரங்களில் முதலில் குறிப்பிடப்பட்ட நேரத்திற்கு மிகவும் முன்னதாகவே நான் தாந்தேசுவரி அம்மன் கோவிலை வந்தடைந்துவிட்டேன்.
என்னைப் பார்த்து யாரோ ஒருவர் என்னைப் பொய்யாக இங்கு வரவழைத்து ஏமாற்றி விட்டதற்காக சிரித்துக்கொண்டிருக்கிறாரோ என்று ஐயுற்றேன்.
அவருடைய முதுகுப் பையில் புகழ்பெற்ற ஆங்கில ஏளன ஓவிய நாயகன் சார்லி பரவுன் படமும் அத்துடன் பரவலாகக் காணக்கூடிய முட்டாள் அல்ல என்ற சொற்றொடரும் வரையப்பட்டிருந்தன.
நான் அடுத்துச் செல்லவிருந்த தண்ட காரண்யக் காடுகளில் உள்ளவர்களில் பலருக்குப் பல பெயர்களும் அடையாளங்களும் உள்ளன என்று விரைவில் அறிந்துகொண்டேன்.
அவர் ஒருமுறை தன் மனத்திலிருப்பதை வெளிப் படையாகச் சொன்னார் உண்மையாகச் சொன்னால் இந்தச் சிக்கலைக் காவல்துறை அல்லது படைகளைக் கொண்டு களையமுடியாது.
படைகளை இங்கிருந்து திரும்பப் பெற்றுக் கொண்டு இங்குள்ள ஒவ்வொரு வீட்டிலும் ஒரு தொலைக்காட்சிப் பெட்டியை வையுங்கள் எல்லாம் தானாகச் சரியாகிவிடும் என்று என் மேலதிகாரியிடம் சொன்னேன்.
அழகிய புன்முறுவல் மிதி வண்டி கொதித்து ஆறிய குடிநீர் நிரப்பிய புட்டி பல குலுக்கோசு அடுசில்லுச் சிப்பங்கள் ஆகியன அவரிடம் இருந்தன.
ஆனால் அவர் இலகுவகை இயந்திரத் துப்பாக்கியைத் தவிரப் பிறவகைப் படைக்கலன்கள் அனைத்தையும் இயக்கவல்லவர் என்பதைப் பின்னர் அவரே மகிழ்வோடு சொன்னபோது அறிந்துகொண்டேன்.
மலர் சூடிய தலைப்பாகை அணிந்த மூன்று அழகிய ஆண்கள் குடிபோதையில் தள்ளாடியபடி அடுத்த சுமார் அரைமணி நேரத்திற்கு எங்களுடன் நடந்தனர்.
அவ்வீட்டின் தலைவி என்னை உள்ளறைக்கு அழைத்துச் சென்று சிறிதளவு அரிசிச் சோறும் அவரைக் காய்பீன்சுகோழிக்கறிச் சாறும் தந்தார்.
தோங்ரியா கோந்து இனப் பழங்குடி மக்களுடைய உரிமைகள் பறிக்கப்பட்டதையும் சூழல் மாசுபாட்டையும் காரணம் காட்டி வேதாந்தா நிறுவனத்தின் நியாம்கிரி சுரங்கத் திட்டத்திலிருந்து தன் நிதியை ஆங்கிலேயத் திருச்சபை விலக்கிக் கொண்டதாகச் செய்தி வந்தது.
புற்களாலான விளக்குமாரு துடைப்பம் இரண்டு பீப்பாய்கள் பின்னப்பட்ட நாணல் கூடை உடைந்த குடை மடித்து அடுக்கிவைக்கப்பட்ட அட்டைப் பெட்டிகள் ஆகியன அங்கு இருந்தன.
இவ்வூர்களில் உள்ள அரசுப் பள்ளிக் கட்டடங்கள் அனைத்துமே தகர்க்க முடியாத கோட்டை களைப் போலக் கான்கிரீட்டால் கட்டப்பட்டுள்ளன.
அபுசுமாட் பகுதிச் சிற்றூர்களில் உள்ள பள்ளிகள் இப்படி வடிவமைத்துக்கட்டப்பட்டுள்ளன... ஒரு குச்சியைக் கொண்டு மண்தரையில் சந்து பள்ளிக் கட்டடத்தை வரைகிறார்.
நான்கைந்து ஊர்களைப் பாதுகாப்பதற்காகச் சுற்றுதல் ரோந்து வயல்வெளிகளில் வேலை செய்து உதவுதல் கிணறுகளைத் தூர்வாரித் தூய்மைப்படுத்துதல் வீடுகளைச் சீர்ப்படுத்துதல் உட்பட்ட அங்குத் தேவைப் படும் அனைத்து வேலைகளையும் இவர்கள் செய்வார்கள் என்று சந்து சொல்கிறார்.
பெருந்துப்பாக்கிகள் பொருத்தப்பட்ட உலங்கு வானூர்திகள் செறிவூட்டப் பட்ட ஒளிக்கற்றைத் தொழில்நுட்பத்தில் இயங்கும் இடைவெளிகாண் கருவிகள் உடல் சூட்டினைக் கொண்டு பதுங்கியிருக்கும் மனிதர்களைக் காண உதவும் கருவிகள் ஆகிய அனைத்தும் இவர்களைக் குறிவைத்தா இயங்கும்?
ஒரிசா மாநிலத்தில் கியோஞ்சார் பகுதியில் உள்ள திறந்த வெளி இரும்புச் சுரங்கங்களைப் பார்வையிடச் சென்றது எனக்கு இன்னும் நினைவில் உள்ளது.
அந்தி நேரத்தில் தோன்றும் சில்வண்டுகளின் இரைச்சல் விண் மீன்கள் தாம் ஒளியுமிழத் தொடங்குமுன் ஏற்படுத்தும் ஓசை என்று அந்தக் குழந்தைப் பருவத்தில் நான் நினைத் திருந்தேன்.
இவர்களைக் குறிவைத்துத்தான் செறிவூட்டப் பட்ட ஒளிக்கற்றைத் தொழில்நுட்பத்தில் இயங்கும் இடைவெளிகாண் கருவிகளும் உடல் சூட்டினைக் கொண்டு பதுங்கியிருக்கும் மனிதர்களைக் காண உதவும் கருவிகளும் இயங்குகின்றன.
என்னை அழைத்து வருவதற்காகப் பணியமர்த்தப்பட்ட சங்கிலி ஓட்டத் தொடரில் கலந்துகொண்ட பலரில் யாரோ ஒருவர் தன் பணியைச் சரியாகச் செய்யவில்லை.
பரவாயில்லை காத்திருத்தல் நடத்தல் நீங்கள் அனைவரும் சொல்வதைக் கவனித்துக் கேட்டல் ஆகிய அனைத்துக்கும் அணியமாகத்தான் புறப்படவேண்டும் என்றும் அவர்கள் அவசரப்பட்டார்கள்.
ஏதோவொரு ஆறு அல்லது பூத்துக் குலுங்கும் காட்டு மலர்க் குவியலைப் பற்றிய நாட்டுப்புறப் பாடலைப் போல இனிமையாக அதைப் பாடுகின்றனர்.
இது நான் கடந்த சில நாட்கள் நடந்துவந்ததற்குக் கிடைத்த ஊதியமா அல்லது இனி வரப்போவதைத் தாங்கிக் கொள்வதற்காகச் செய்து தரப்பட்டுள்ள வசதியா என்பது தெரியவில்லை.
தோழர் நர்மதா கிராந்திகாரி ஆதிவாசி மகிலா சங்காத்தன் என்ற பழங்குடிப் பெண்கள் அமைப்புக்குப் பொறுப்பேற்றுள்ளார் அவரைப் பிடித்துத் தருபவருக்கு அரசுப் பரிசு காத்திருக்கிறது.
தோழர் மாசெ இச் சொல்லுக்கு கோன்டி மொழியில் கருமை நிறச் சிறுமி என்று பொருள் அவரைப் பிடித்துத் தருபவருக்கும் அரசுப் பரிசு காத்திருக்கிறது.
நக்சல்கள் எம் குழந்தைகள் என்று ஒவ்வொரு தேர்தலின்போதும் பரப்புரைக் காலம் முழுவதும் ஏன் புது அரசு பதவியேற்று ஓரிரு மாதங்கள் வரையும்கூட அரசியல்வாதிகள் சொல்வது வழக்கம் என்கின்றனர் இவர்கள்.
அந்த அரசியல்வாதிகள் எப்போது தம் மனத்தை மாற்றிக்கொண்டு நச்சைக் கக்கத் தொடங்கு கிறார்கள் என்பதைக்கொண்டு ஒருவர் தன் கடிகை காட்டும் நேரத்தைச் சரியாக மாற்றிக்கொள்ளலாம்.
இரவில் அவரை எழுப்பாமல் நான் என் பாயிலிருந்து ஐந்தடி தொலைவுக்குக்கூட நடந்துசெல்லக் கூடாது என்று அறிவுறுத்தப்பட்டுள்ளேன்.
குறுக்குக்கால் போட்டுப் பாயில் அமர்ந்திருக்கும் மெலிந்த தோற்றமுள்ள அவரை யாராவது பார்த்தால் சிற்றூர்ப் பள்ளியில் பணியாற்றும் ஆசிரியர் என்றுதான் நினைப்பார்கள்.
கதைகள் பாக்கள் நுண்ணறிவு ஆகியவற்றைப் பெட்டகங்களில் நிரப்பி அப்பெட்டகங்களை அடைவதற்குக் குழப்பும் வகையில் பாதைகளை நிறுவி ஆங்காங்கு பூட்டி வைக்கப்பட்ட கதவுகளையும் வைத்து அப்பூட்டுகளின் திறவுகளைத் தன்னிடத்தே வைத்திருக்கும் கடை மேலாளரைப்போன்றவர் அவர்.
தண்டகாரண்யாவில் கோன்டு பழங்குடிகள் வாழ்வதால் ஆங்கிலேயர் தமக்கே உரிய வெள்ளைக்காரர் முறையில் அப்பகுதியை கோன்டுவானாலாந்து கோன்டுக் களின் நிலம் என்றழைத்தனர்.
கோன்டுவானாலாந்து என்பது இக்கால ஆப்ரிக்கா இந்தியத் துணைக்கண்டம் தென் அமெரிக்கா அன்ட்டார்டிக்கா ஆசுதிரேலியா ஆகியவை இணைந்திருந்த பெருங்கண்டம்.
இப்போது மத்தியப் பிரதேசம் சத்தீசுகட் ஒரிசா ஆந்திரப் பிரதேசம் மகாராட்டிரம் ஆகிய மாநிலங்களில் எல்லைகள் இக்காடுகளின் ஊடே செல்கின்றன.
வணிகர் வெளியிலிருந்து வந்து குடியேறிய பிற மக்கள் எனப் பழங்குடிகள் அல்லாத மக்கள் காடுகளின் எல்லைப் பகுதிகளில் சாலைகளுக்கும் சந்தைகளுக்கும் அருகில் வாழ்கின்றனர்.
காட்டின் ஆழத்தில் உட்பகுதியில் உள்ள அபுசுமாட் பகுதியில் சிற்றூர்களில் ராமகிருட்டின பாபா பிகாரி தாசு பழங்குடி மக்களை இந்து மதத்திற்குள் திரும்பக் கொண்டுவரும் முனைப்பில் ஈடுபட்டார்.
அதற்காக அம்மக்களின் கலாசாரத்தைப் பழித்தல் அவர்கள் தம்மைத்தாமே வெறுக்கச் செய்தல் இந்து மதத்தின் உயர்ந்த கொடையான சாதி முறையைப் புகுத்துதல் முதலியவற்றில் அவர் ஈடுபட்டார்.
இங்குள்ள சிற்றூர்ச் சந்தைகளில் விற்கப் படும் அடுசில்லுகள் சலவைக் கட்டிகள் தீக்குச்சிகள் எண்ணெய்கள் போன்ற அனைத்திலும் போலிகள் இருப்பதுபோல.
காவல்துறை தன் எதிரிகள் தன்னுடன் சண்டையில் ஈடுபடாதபோது சுட்டுக் கொன்றுவிட்டு அவர்கள் தம்மைக் கொல்ல வந்ததாகவும் தற்காப்பில் திருப்பித் தாக்கியபோது அவர்கள் கொல்லப்பட்டு விட்டதாகவும் கூறுதல்.
பழங்குடி மக்களை அணிப்படுத்தி அவர்கள் சேகரித்து விற்கும் டென்டு என்னும் பீடி இலைக்குத் தரப்படும் விலையை அதிகரிக்கக் கோருமாறு செய்தனர் .
ஒற்றுமையின் வலுவை உணர்த்தியதும் அரசியல் பேச்சுவார்த்தைகளில் அந்தப் பழங்குடி மக்களுக்குப் புதிய வழிமுறைகளைக் காட்டியதும்தான் கட்சிக்குக் கிடைத்த உண்மையான வெற்றி.
ஆனால் டென்டு இலை வணிகத்தில் பல நூற்றுக்கணக்கான கோடி உருவாக்கள் புழங்குகின்றன என்பதை உணர்ந்தால் இச்சிக்கலின் முழு வடிவத்தை நாம் புரிந்துகொள்ளலாம்.
அதேபோழ்தில் இந்தியாவின் மிக மோசமான உள்நாட்டு அச்சுறுத்தல் ஒரு பருவத்திலிருந்து அடுத்தது வரை உயிர்வாழ்வதற்குத் தேவையான பணத்தைச் சம்பாதிப்பதே கடினம்.
சினங்கொண்ட எறும்புக் கூட்டம் ஒன்று இலைகளை மடித்துக் கட்டிய தம் கூட்டுடன் அவர்மீது வேகமாக ஊர்ந்துகொண்டும் அவரைக் கழுத்திலும் கை கால்களிலும் கடித்துக் கொண்டும் இருந்ததென்பது அவர் அருகில் வந்தபோது தான் தெரிந்தது.
தாப்பர் குழுமம் அந்த மூங்கிலினால் எவ்வளவு ஊதியம் சம்பாதிப்பார்கள் என்று ஒப்பிட வேண்டும் என்ற ஆபாசமான ஆசைக்கு ஆளாக மாட்டேன்.
நீண்ட காலம் நடந்த கிளர்ச்சி வேலை நிறுத்தம் அதைத் தொடர்ந்து மக்கள் முன்னிலையில் ஆலை அதிகாரிகளுடனான பேச்சு வார்த்தை ஆகிய வற்றின் பின் கட்டொன்றுக்கு முப்பது காசுகள் கிடைக் கின்றன.
ஒவ்வொரு காலைப் பொழுதிலும் கான்துறை அதிகாரிகள் அவர்களில் கீழ்நிலை வேலையில் உள்ளவர்கள் கூட ஒரு கெட்ட கனவு போல அவ்வூர்ப் பகுதிகளில் எழுந்தருள்வார்கள்.
நிலத்தை உழுதல் விறகு சேகரித்தல் இலைகளை அறுவடை செய்தல் பழங்களைப் பறித்தல் கால்நடைகளை மேய்த்தல் என வாழ்வாதாரத்திற்குத் தேவையான செயல்களைத் தடுப்பதே அந்த அதிகாரிகளின் வேலை.
அவர்களைப் பொருத்தவரை இந்தப் பழங்குடி மக்கள் இங்குச் சட்டத்திற்குப் புறம்பாக வாழ்ந்துகொண்டு அரசியல் அமைப்புச் சட்டமுறைகளுக்கு உகாத நடவடிக் கைகளில் ஈடுபடுகிறார்கள்.
பழங்குடிப் பெண்களை அந்த அதிகாரிகள் வன்புணர்ச்சியில் ஈடுபடுத்துவது பிற கடினமான வேலைகளில் பணியாற்றும் அவர்களுக்குக் கிடைத்த சிறப்பூதியம்.
மிக மோசமான அடிமைத்தனமும் உழைப்பு உறிஞ்சப்படுவதும் நிறைந்த பழங்காலத்தைப் பற்றித் தாய்மார்கள் குழந்தைகளுக்குச் சொல்லும் கதைகள் மூலம்தான் அவர்கள் அறிவார்கள்.
நக்சலியக் கட்டுப்பாட்டில் காடுகளின் பரப்பு அதிகரித்துள்ளது என்று அரசு தெரிவித்திருப்பதைப் பற்றி நீங்கள் படித் திருப்பீர்கள் விநோதமாக கான்துறைக்கெதிராகக் கட்சி நடத்திய பரப்புரையால் முதன்முதலில் பலனடைந்தவர்கள் துவிசுப் படை என்னும் சிற்றூர்த் தலைவர்கள்தான் என்று தோழர் வேணு சொல்கிறார்.
அவர்கள் தம் கட்டுப்பாட்டில் இருந்த ஆள் வலுவையும் செல்வத்தையும் பயன்படுத்தித் தம்மால் முடிந்த அளவு நிலத்தைக் கையகப்டுத்தி விட்டார்கள்.
ஆனால் விரைவிலேயே இந்த உள் முரணைக் குறித்துக் கட்சியிடம் மக்கள் புகார் கூறத் தொடங்கி விட்டார்கள் என்று தோழர் வேணு ஆர்வத்தைத் தூண்டும் தொனியில் தெரிவித்தார்.
பழங்குடிக் குமுகத்தில் நிலவும் வர்க்க வேறுபாடுகள் ஏற்றத்தாழ்வுகள் அநீதிகள் ஆகியவற்றைக் களைவதை நோக்கிக் கட்சியின் பார்வை திரும்பிற்று.
அந்த மாதத்திலேயே இந்தியாவுக்கெதிரான மோச மான உள்நாட்டு அச்சுறுத்தல் என்று மாவோவினர்களை வர்ணித்தார் இந்தியத் தலைமை அமைச்சர் மன்மோகன் சிங்.
பொதுமக்கள் விழிப்புணர்வுப் பரப்புரை யைப் போலன்றி காட்டுப்பகுதியிலுள்ள மக்களை அவர் களுடைய ஊர்களிலிருந்து வெளியேற்றிச் சாலையோரக் கூடாரங்களில் தங்கவைப்பதுதான் சல்வா சூடும்இன் நோக்கம்.
சத்தீசுகட் அரசைப் பொருத்தவரை கூடாரங்களுக்கு இடம் பெயராத சிற்றூர்வாசிகள் மாவோவினர் என்று தான் அரசால் கருதப்படுவார்கள் என்று அம்மாநிலத்தின் இமக முதல்வர் ரமன் சிங் அறிவித்துவிட்டார்.
ஆகையால் பசுத்தாரில் அப்பாவி சிற்றூர்வாசி ஒருவர் தன் வீட்டில் இருந்தாலே அது ஆபத்தான பயங்கரவாதச் செயலில் ஈடுபடுவதற்குச் சமம்.
விழிப்புணர்வு பெற்ற ஊர்களுக்கும் அவற்றில் வசிக்கும் மக்களில் யார் காவல்துறைக் கூடாரங் களுக்கு இடம்பெயர்கிறார்களோ அவர்களுக்கும் மாநில நடுவண் அரசுகள் அறிவித்திருக்கும் சன்மானங்களையும் தூண்டுதல்களையும் குறித்த விவரங்களை அந்தக் கண்காணிப்பாளர் தனக்குக் கீழ்ப் பணியாற்றும் அதிகாரி ஒருவருக்கு கம்பியில்லாத் தொலைபேசி மூலம் சுருக்கமாகச் சொன்னார்.
அடுத்ததாக அவர் அதுபோலச் சரணடைய மறுக்கும் ஊர்கள் தீக்கிரையாக்கப்பட வேண்டும் என்றும் நக்சலியர்களுடன் சென்று நிகழ்வுகளை ஆவணப் படுத்தும் ஊடகவியலாளர்களைக் கண்டவுடன் சுட வேண்டும் என்றும் அந்த அதிகாரிக்குத் தெளிவாக ஆணையிட்டார்.
தென் தாந்தெவாடாப் பகுதியில் அது நூற்றுக்கணக்கான ஊர்களில் தீயிட்டு அழித்தல் கொல்லுதல் வன்புணர்ச்சியில் ஈடுபடுதல் கொள்ளையடித்தல் முதலிய கொடுஞ் செயல்களைச் செய்தது.
இந்தச் சிறு கூலிக்காக நிலேசுடைய தம்பியைப் போன்ற இளைஞர்கள் முட்கம்பி வேலிகளுக்குப் பின் வாழ்நாள் கைதிகளைப் போலத் தாமாகவே அடைபட்டுக் கொண்டுள்ளனர்.